b'\n_START_ARTICLE_\nInformacijska slu\xc5\xbeba Zdru\xc5\xbeenih narodov na Dunaju\n_START_SECTION_\nVodeni ogledi in predavanja\n_START_PARAGRAPH_\nInformacijska slu\xc5\xbeba ZN na Dunaju pripravlja vodene oglede po Dunajskem mednarodnem centru, kjer je eden izmed \xc5\xa1tirih sede\xc5\xbeev Zdru\xc5\xbeenih narodov. Ostali so \xc5\xa1e v New Yorku, \xc5\xbdenevi in Nairobiju. Slu\xc5\xbeba za obiskovalce ponuja predavanja s strani osebja ZN, kjer se lahko obiskovalci seznanijo o delovanju ZN in organizacij s sede\xc5\xbeem na Dunaju.\n_START_SECTION_\nAkreditacija za novinarje\n_START_PARAGRAPH_\nInformacijska slu\xc5\xbeba ZN na Dunaju izdaja letne akreditacije na podlagi dolo\xc4\x8denih kriterijev za bona-fide predstavnike medijev, ki pi\xc5\xa1ejo o temah povezanih s sistemom ZN. Akreditirani novinarji pri ZN prejmejo dostop do Dunajskega mednarodnega centra, informacije o dogodkih sistema ZN na Dunaju in \xc5\xa1ir\xc5\xa1e ter prejemajo vabila na dogodke in tiskovne konference, ki se organizirajo na Dunajskem mednarodnem centru.\n_START_SECTION_\nSlu\xc5\xbeba za stike z nevladnimi organizacijami\n_START_PARAGRAPH_\nPreko 1500 nevladnih organizacij z mo\xc4\x8dnimi programi informiranja o temah pomembnih za ZN sodeluje z Oddelkom za javno informiranje, preko \xc4\x8desa se ZN povezuje z ljudmi po svetu. Slu\xc5\xbeba za stike z nevladnimi organizacijami pri Informacijski slu\xc5\xbebi ZN na Dunaju vzdr\xc5\xbeuje bazo okrog 400 lokalnih predstavnikov NVO, raziskovalnih in\xc5\xa1titutov, politi\xc4\x8dnih predstavnikov in pobud civilne dru\xc5\xbebe.\n_START_SECTION_\nPublikacije in informacijsko gradivo\n_START_PARAGRAPH_\nInformacijska slu\xc5\xbeba ZN na Dunaju pripravi \xc5\xa1irok nabor informacijskega gradiva o delu Zdru\xc5\xbeenih narodov in aktualnih mednarodnih temah, vklju\xc4\x8dno s sporo\xc4\x8dili za javnost v nem\xc5\xa1kem, mad\xc5\xbearskem, slova\xc5\xa1kem in slovenskem jeziku, informativnimi bilteni, sporo\xc4\x8dili generalnega sekretarja in informacijami o delu organizacij s sede\xc5\xbeem na Dunaju v angle\xc5\xa1\xc4\x8dini in drugih jezikih. Vse publikacije so dostopne na spletni strani Informacijske slu\xc5\xbebe ZN.\n_START_SECTION_\nKnji\xc5\xbenica/referen\xc4\x8dna dejavnost\n_START_PARAGRAPH_\nKnji\xc5\xbenica Informacijske slu\xc5\xbebe ZN je depozitar gradiv, ki pokrivajo informacije s celotnega podro\xc4\x8dja delovanja sistema Zdru\xc5\xbeenih narodov. Tam se najdejo referen\xc4\x8dni dokumenti, resolucije Varnostnega sveta zadnje publikacije iz proste prodaje, zadnja poro\xc4\x8dila ZN in veliko ve\xc4\x8d. Na razpolago imamo tudi plakate ZN in raznovrstno promocijsko gradivo. Referen\xc4\x8dna knji\xc5\xbenica Informacijske slu\xc5\xbebe ZN na Dunaju je odprta za obiskovalce, novinarje in \xc5\xa1tudente (obvezen vnaprej\xc5\xa1nji dogovor) ter za osebje ZN. Knji\xc5\xbenica ponuja \xc5\xa1irok spekter referen\xc4\x8dnega gradiva iz vseh podro\xc4\x8dij sistema ZN, \xc5\xa1e posebej v povezavi z organizacijami ZN s sede\xc5\xbeem na Dunaju, ki se ukvarjajo z nadzorom nad drogami, prepre\xc4\x8devanjem kriminala in zadevami, ki se dotikajo vesolja. Informacijsko in promocijsko gradivo (letake, poro\xc4\x8dila in plakate) ter pla\xc4\x8dljive publikacije so v omejenih koli\xc4\x8dinah na voljo brezpla\xc4\x8dno. UNIS knji\xc5\xbenica lahko tudi pomaga zainteresiranim posameznikom in institucijam najti \xc5\xbeelene dokumente ZN.'